Apartment La Foce i Valledoria til Bedste Pris-garanti | Agoda.com\nApartment La Foce\nValledoria, Valledoria, Italien - Rigtig god placering - Se på kort\nMere om Apartment La Foce\nMed en praktisk beliggenhed i Valledoria er Apartment La Foce et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartment La Foce sikrer den utrolige service og de fremragende faciliteter dig et ophold du ikke vil glemme. For at nævne blot nogle få af hotellets faciliteter tilbydes der blandt andet lufthavnstransport, familieværelse, biludlejning, restaurant, vaskeri.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda altan/terrasse, fjernsyn LCD-/plasmaskærm, satellit-/kabel-tv, tekøkken, køleskab, der vil glæde selv den mest kvalitetsbevidste gæst. Hotellet tilbyder fantastiske faciliteter inklusive udendørs pool, der vil hjælpe dig med at slappe af efter en begivenhedsrig dag i byen. Apartment La Foce er et idéelt sted for rejsende der efterspørger charme, komfort og bekvemmelighed i Valledoria.


Bøger på sand - (Steen Bille Larsen) - Bogens Verden 2006\nArtikel i Bogens Verden. Tidsskrift for kultur og litteratur , årg. 88:3, 2006\nBøger på sand\nBiblioteksfolk fra ti europæiske lande har skrevet til hinanden om emnet Bøger på Sand. Den danske bidragyder er overbibliotekar ved Det kongelige Bibliotek\nBøger og sand – sand og bøger. Når jeg tænker på sand, føler jeg det varme sand mellem tæerne på en dejlig sommerdag ved stranden eller jeg føler det knitrende sand under vandrestøvlerne på en kold vinterdag, hvor det frosne underlag gør det meget lettere at færdes langs havet. Mit sand er fra Nordsjællands kyst, på Hornbæk Strand, hvor jeg færdedes sommer og vinter år tilbage. Kysten er præget af klitter. Klitter skabes af blæsten og derfor vandrer de. Det truede for 200 år siden landbrugsjordene, så man plantede store plantager for at stoppe klitternes vandring ind i landet. Området har derfor en særegen karakter med en blanding af klitter og plantager af nåletræer, som sine steder skygger for strandkanten.\nUdsigt mod Kullen fra Hornbæk Plantage (Foto: forfatteren)\nSand er tid og bevægelse. Tiden kender vi fra timeglasset. Sandet løber i en stille strøm gennem timeglasset, fra den øverste beholder til den nederste. Man kan med det blotte øje se at tiden rinder ud. Sand er et af de mest basale materialer. Det er skabt gennem millioner af år ved at vind, vejr og vand i naturens store kværn har knust bjergarter til det fineste materiale. Sand er også bevægelse. Sandet kommer fra toppen af bjergene og er siden transporteret over enorme afstande gennem floder og med havstrømme. Sandskornene bliver knust og sorteret. De groveste bliver efterladt og de fineste transporteres videre. Afhængig af, hvor man befinder sig i verden kan sandet have forskellig farve. I Danmark er sandet hvidt, men det er aldrig det samme sand, man møder. I Danmark bevæger sandet sig stadig og kysterne ændrer sig trods enorme investeringer fra menneskets side. Ved nogle danske kyster kræver havet sine årlige ofre i form af kyst, som styrter i havet. På gamle landkort kan man se veje, huse og kyster, som ikke længere eksisterer, fordi havet har taget sit offer. Sandet fra de nedstyrtede kyster bliver ikke bare liggende. Det transporteres til andre kyststrækninger, hvor der opbygges nyt land. Der er lovgivning for, hvem der ejer det nye land.\nBøger er tid og bevægelse. Bogen er tidsbunden i sit udgangspunkt, men tidløs når den forbruges. Bogen – kodeksformen – vandt indpas i 400-tallet og kendes i dag som håndskriftet. Den trykte bog blev opfundet tusind år senere. Enhver bog er skrevet ind i sin tid for at bringe et budskab. Bøger er skrevet fra toppen af intellektet og er resultatet af en proces. Første del er tankeprocessen. Anden del er produktionen af bogen, hvad enten vi tænker på sciptoriernes planlægning af det enorme antal oksehuder, som skulle medgå til at skabe pergamentet og håndskriftet, eller vi tænker på bogtrykkerens logistiske planlægning i den førindustrielle tidsalder, hvor blysats, papir og trykark skulle mødes i det endelige resultat hos bogbinderen. Tredje del af processen er for skaberen ofte den vigtigste, nemlig bogens distribution. Bogen giver først for alvor mening, når den kommer i bevægelse, når den lige som sandet bevæges ad distributionskanalernes floder og havstrømme til markederne – til meningsfæller og fjender. Bøger kan have til formål at konsolidere eksisterende verdensordener og verdensbilleder. Bøger kan også have til formål at sætte spørgsmålstegn ved, kritisere eller underminere det bestående.\nSandets uønskede bevægelse prøver mennesket at bygge værn imod. Bogens uønskede bevægelse er der i gennem tiderne investeret mange kræfter i at modvirke. At stoppe værket før mangfoldiggørelsen er i mange sociale, politiske og religiøse sammenhængen en primitiv men umiddelbart effektiv måde til at stoppe spredning af uønskede tanker. Meningskontrol har imidlertid aldrig været universel, så set fra meningskontrollerende magthaveres synsvinkel har censur den ulempe, at tanker, som er forbudte et sted, kan være tilladte og lovlige andre steder. Censur har derfor helt op til vore dage været kombineret med forbud mod at besidde visse bøger, suppleret med konfiskation og kontrol med hvem der må læse bøgerne. I moderne demokratiske samfund, hvor meningskontrollerende kredse ikke kan formå staten til at forfølge anderledes tænkende, vælger man i stedet at true forfattere på livet for derigennem at tvinge til tavshed. Anstrengelserne for at hindre bøgers uønskede bevægelse finder nye former.\nDe fleste bøger i vor vestlige verden står til rådighed via boghandlere og biblioteker. De er til glæde for mange. I julen 2004 blev der i Danmark givet flere bøger som gave end nogensinde tidligere. I modsætning til mange andre varer, så er bogen ikke brugt op og fortæret, fordi den er forbrugt. Den kan læses igen, og den kan læses af andre. Glæden ved at læse en bog stiger, når glæden kan deles med andre. Ofte er den største glæde at give en god bog til en anden. De bedste og mest værdsatte bøger går i omløb, man låner dem ud, man forærer dem til andre, man sælger dem til et antikvariat, således at atter andre kan få glæde af dem. Denne tidløshed er den trykte bogs uendelige styrke. De mest værdsatte og sjældne bøger – kultbøgerne – kan være vanskelige at skaffe blot 10 år efter at de er udkommet. Internettets globale markedsplads har gjort det lettere for køber og sælger af brugte bøger at mødes, men det kan stadig være svært at få en sjælden bog, som blev udsolgt fra forlaget 1-2 år efter udgivelsen.\nI sand er kvarts en vigtig bestanddel. Kvarts og andre silikatmineraler udgør ca. 95% af jordskorpen og har været anvendt siden oldtiden, bl.a. til fremstilling af glas og keramik. Middelalderens alkymister var optaget af jordarternes egenskaber og fandt heri en forklaring på glasfremstilling. Kvarts er nu klassificeret som grundstof nr. 14, Silicium. Grundstof nr. 14 har lagt navn til Silicon Valley, som mere end noget andet geografisk sted forbindes med moderne elektronik. Alkymisternes søgen efter jordarternes egenskaber er blevet omsat i moderne videnskab med udnyttelsen af, at silicium kan lede elektriske strøm og at silicium udsat for sollys kan udnyttes til fremstilling af en elektrisk strøm. Integrerede kredsløb (chips), dioder, fotoceller og solceller er baseret på silicium. Udnyttelsen af silicium har været vigtig i den udvikling, som har gjort det muligt for enhver husholdning at eje pc, mobiltelefon eller andet elektronisk udstyr.\nMed den elektroniske bog har sand og bøger således fået endnu en betydning. Det kvarts, som anvendes i chips er fremstillet i industrielle processer og kan derfor ikke føles mellem tæerne på en strand. Men kvarts – sandet – er en del af fundamentet for at den elektroniske bog har fundet praktisk anvendelse.\nProducenterne af den elektroniske bog er imidlertid deres egen værste fjende. Den fysiske bog køber man en gang for alle. Den bliver som tidligere nævnt ikke brugt op, fordi den bliver forbrugt. Den kan læses igen og igen og den kan deles med andre. Anderledes forholder det sig med den elektroniske bog. I kortsigtet desperation over ikke at kunne overskue de økonomiske konsekvenser af den nye teknologi har producenterne af elektroniske bøger indført urimelige begrænsninger, som skal hindre at den elektroniske bog kan forbruges flere gange og af forskellige brugere. Det svarer til at man skulle brænde et blad i en fysisk bog hver gang man vendte til en ny side, således at udgiverne kunne sælge et nyt eksemplar, hvis man fik lyst til at læse bogen på ny. Bøger brænder ved Fahrenheit 451. Indehaverne af fysiske bøger er heldigvis ikke tvunget til at brænde deres bøger efter læsning. Snævre økonomiske hensyn har resulteret i, at den elektroniske bog indtil videre ikke kan udnyttes i overensstemmelse med sine muligheder.\nHindringerne for den frie udnyttelse af den elektroniske bog er ikke af teknisk art, men skyldes lovgivning og regulering. Her kommer jeg så til at tænke på min strand og mit sand. Takket være fremsynet lovgivning er der er fri adgang til alle strande i Danmark. Danmark har 7.000 km kystlinie, hvor ejendomsbesidderens ret til afspærring af privat strand er ophævet. Der skal være fri passage. Enhver har ret til at færdes på sandet i strandkanten. Min strand, Hornbæk Strand, har tilmed klitterne. Hvis der er været indhegning og afspærring kunne jeg ikke færdes i klitterne og i strandkanten og nyde samspillet med landjord og hav. En dag i en nær fremtid vil en fremsynet bogforlægger finde en formel, som sætter den elektroniske tanke fri, samtidig med at løsningen giver gode indtægter. Resten af forlagsbranchen vil blive sejlet agterud, medens de klamrer sig til en bagudskuende ophavsretslovgivning.\nGår jeg så langs stranden med en bog i hånden og sætter mig på et udsigtspunkt for at læse? Nej. Læsning kræver koncentration. Naturen distraherer og havet byder konstant på nye indtryk. Fra udsigtspunktet i klitterne kan jeg følge fragtskibe fra alverdens nationer på deres vej til og fra Østersøen med deres last af tømmer, råolie eller hvad der ellers produceres i Finland, Rusland og Polen. Sikkert er der også blandt de mange skibe nogle med papir fra de finske papirfabrikker. Efter losning bringes papiret til bogtrykkerier, hvor en proces, kendt gennem 550 år, endnu en gang sørger for at elektronisk sats, papir og trykark slutter i det magiske informationsbærende produkt, bogen. Intet tyder på, at der trykkes mindre på trods af elektroniske bøger, internettet osv. Bogen har fortsat sin styrke i tidløsheden og i at den ukontrolleret kan gå fra hånd til hånd. Derfor forventer jeg at der stadig vil være mange skibe med papir at observere fra mit udsigtspunkt, fra mit sand.\nBidragyderne kommer fra universitets- og nationalbiblioteker i Belgien, Danmark, Estland, Finland, Holland, Frankrig, Malta, Norge, Polen og Spanien. Projektet blev præsenteret, da bidragyderne mødtes i forbindelse med den europæiske forskningsbiblioteksorganisation LIBERs årsmøde i Holland 5. – 9. juli 2005.


→ Billig Abbey Clancy → Se forhandlere\nDe fleste outlets på nettet yder nu til dags en lang række forskellige leveringsudgaver. En af favoritterne er nu til dags at få sendt til en pakkeshop, hvor du kan afhente de bestilte produkter når der er tid til det. Leveringsformen er altså virkelig uproblematisk, og i mange tilfælde ydermere den mest prisbevidste fragtmetode ved køb af Abbey Clancy.\nDu kunne tillige forsøge at få varerne bragt til din private bopæl eller ud til dit arbejdes adresse. Fragttypen bliver desværre en anelse mere bekostelig, men lige så vel særdeles overkommelig. Den mest prisbevidste leveringsløsning kan ikke benægtes at være selv at hente produkterne, hvilket dog stiller krav om at du er lige ved online virksomhedens adresse.\nAntal dages levering på er jo særdeles udslagsgivende forudsat vi behøver produktet øjeblikkeligt, så derfor er det altså afgørende at vi dobbelttjekker den forventede leveringstid ved den respektive vare.\nEn hel del internet outlets udlover 1 dags levering på en masse produkter, eksempelvis Abbey Clancy, som dog er afhængig af at bestillingen placeres forud for et angivent klokkeslæt, med det formål at de sandsynligvis kan nå at få dit nye produkt hen til fragtfirmaet før de logistikansatte drager hjemad.\nFlere e-butikker sikrer fragtfri levering, men ofte kun ifald du bestiller for en konkret pris. I øvrigt må du gribe den billigste leveringsmåde, hvilket ofte – uanset om du er ved Køge, Brønderslev eller Lemvig – vil være at få fragtmanden til at køre din bestilling til et udleveringssted.\nDet er i dag usædvanlig smertefrit for os alle at finde information om priser på tværs af online forhandlere, og derfor har en hel del online varehuse set sig nødsaget til at nedsætte salgsværdien på en række af deres produkter – til juniorer, og samtidig til kvinder og mænd – drastisk, og endda nogle gange præstere portofri fragt.\nDog kan det stadigvæk være nyttigt at kigge forbi visse e-handler efter tilbud på Abbey Clancy forud for at du køber, så man ikke er i tvivl om at skaffe sig den mest betalelige pris.\nDu bør imidlertid ikke overse, at hvis en forhandler på nettet reklamerer varer til en udsalgspris der kan ses som umådelig letkøbt, så bør det i nogle tilfælde være et fingerpeg om en svindel internet butik. Betalinger med kort er heldigvis en del af Indsigelsesordningen, hvilket støtter kunden imod snydagtige firmaer på nettet.\nGenerelt slår vi et slag for kortbetalinger eller mobilbetaling. Som en anden løsning kan du udnytte et afdragstilbud som f.eks. ViaBill, når du gerne vil klare betalingen over en længere periode.\nForinden folk handler hos en shop kan de på en vis måde få overblik over webshoppens betingelser, men det er i reglen ikke videre interessant.\nEt andet forslag kan være at finde ud af om online virksomheden er e-mærket, fordi det længe har været en erklæring om at internet virksomheden overholder gældende dansk lovgivning, foruden at internet forretningen rutinemæssigt kigges til af jurister som er indført i de gældende regler. Derudover giver det dig mulighed for at få bistand, når du får problemer ved dit indkøb.\nTilsvarende slår vi et slag for at du er oppe på mærkerne omkring de vigtigste reglementer der har indvirkning på bestillingen, som for eksempel hvilken byttepolitik shoppen bruger. I relation til det er det desuden relevant, at man stadigvæk opbevarer ens kvittering, så man fremadrettet kan bevise handlen af Abbey Clancy, uden hensyn til om du er på indkøb til en herre eller dame.\nTrustpilot fremskaffer tilpas relevante chancer for at kigge på diverse andre konsumenters reflektioner og herved kan det anbefales, at du udforsker e-handlens omtaler af Abbey Clancy forinden du placerer din ordre.\nFacebook yder for øvrigt en lang række passelige metoder til at få indsigt i netshoppens pålidelighed. Tilmed ser vi faktisk internet outlets som gør det muligt at give en anmeldelse af deres køb, som på samme måde må benyttes til afvejning af tidligere kunders oplevelser.\nVores side er finansieret af annoncer. Vi har et tæt samarbejde med flere internet shops i Danmark da vi annoncerer firmaernes varer, og høster honorar såfremt vores brugere foretager et køb.\nFakta omkring produkter og e-handler værnes om hyppigt, men der tages ikke ansvar for reguleringer der muligvis er udarbejdet siden sidste opdatering af vores oplysninger.


Statens ældgamle it-systemer fra 1960'erne risikerer at ødelægge skatteinddrivelsen - Computerworld\nGamle legacy-systemer helt tilbage fra 1960'erne gør det svært for regeringen at genskabe danskernes tillid til skattevæsenet. Systemerne er essentielle for inddrivelsen, men ekstremt skrøbelige og har svært ved at indarbejde ny skattelovgivning.\nIt-problemer i det danske skattevæsen er langt mere omfattende end hidtil, og det kan få alvorlige konsekvenser for skatteinddrivelsen.\nFlere af de 70 gamle legacy-systemer i skattevæsenet, der står for årlig opkrævning af skatter for omkring 800 milliarder kroner, daterer sig helt tilbage til 1960'erne.\nSystemerne er ikke blevet vedligeholdt, og det betyder, at skattevæsenet kan få problemer med at opkræve skatter og overholde skattelovgivningen.\nDet skriver Berlingske på baggrund af en fortrolig orientering til Folketingets finansudvalg fra Skatteministeriet.\n"Der er risiko for, at skatteopkrævningen på sigt ikke kan gennemføres til tiden eller efter lovgivningen," står der i orienteringen, som er fra august 2018.\nLæs også: Skat skal udskifte 70 ældgamle it-systemer: "De folk der ved, hvad der sker, er gået på pension eller er døde"\nHer er de mange problemer\nLegacy-systemerne skaber en lang række problemer.\nSystemerne er forældede og misligeholdte, ligesom kun ganske få medarbejdere har indsigt i, hvordan de fungerer.\nSamtidig er systemerne ikke særligt fleksible, så det er svært at indarbejde ny skattelovgivning i de gamle systemer, hvilket blev konkretiseret, da regeringen måtte udskyde de nye ejendomsskattevurderinger fra 2021 til tidligst 2024.\nDet viser et notat fra Skatteministeriet til Folketingets skatteudvalg, hvor det fremgår, at det ikke var muligt at få indarbejdet de nye ejendomsvurderinger på årsopgørelserne for 2021, fordi teknologien bag de gamle it-systemer var for gammel og skrøbelig.\nEt bredt flertal i Folketinget har allerede i 2018 vedtaget, at de gamle systemer skal udskiftes, hvilket vil tage omkring 15 år og koste et tocifret milliardbeløb.\nMen samtidig er det vigtigt, at de gamle systemer fungerer fuldt ud, indtil de udskiftes for ikke at svække skatteinddrivelsen yderligere.\nDerfor anbefaler regeringens Legacy-udvalg også at skattelovgivningen forenkles, indtil de nye it-systemer er klar til at blive taget i brug.


Et Sydhavseventyr group-tour Rundrejse med dansk rejseleder\nMon ikke de fleste af os har en hemmelig drøm om at opleve de små, eksotiske øriger i Sydhavet? Disse Stillehavsfarvande syd for ækvator er blevet udforsket af utallige søfarende, bl.a. navnkundige James Cook. Nu har du chancen for at udleve drømmen – på denne store krydstogtrejse sejler vi med Norwegian Jewel, et skønt krydstogtskib, hvor livet kan forsødes på bedste vis, mens vi sejler fra den ene lille paradisø til den anden. For ja, man kommer nok ikke meget nærmere paradis end netop her med små laguner, svajende palmer, turkisblåt hav og smukke, kridhvide sandstrande.\nDer venter også et spændende indblik i de lokale traditioner, kulturen og historien, som til tider har været særdeles farverig – Fijiøerne blev i sin tid kaldt Kannibaløerne. Som prikken over i’et er både drikkepakke, helpension og drikkepenge inkluderet ombord. Desuden får du en dejlig sightseeing-dag i Sydney med. Der er med andre ord lagt op til en afslappet, fri og gnidningsløs rejse til søs.\nValuta Australske dollar, newzealandske dollar, amerikanske dollar, CFP franc\nKøbenhavn – Papeete, Tahiti, Fransk Polynesien\nAnkomst til Tahiti, Fransk Polynesien. Orienterende byrundtur i Papeete og indlogering på hotel\nTahiti, Fransk Polynesien. Egne eventyr på Tahiti og ombordstigning\nRaiatea, Fransk Polynesien. Udflugt til Marae Taputapuatea, Polynesiens helligste område\nBora Bora, Fransk Polynesien. Heldagsudflugt med outrigger båd til bountystrande, farverige fisk og laguner\nPago Pago, Amerikansk Samoa. Samoansk sydhavssocialisme og et lille stykke USA\nPå havet mod Fijiøerne og krydsning af den internationale datolinje\nLautoka, Viti Levu, Fiji. Kridhvide sandstrande og turkisblåt hav. Ø-rundtur med orkideer i ”den sovende kæmpes have” og udkigspunktet Vuda\nSuva, Viti Levu, Fiji. En paradisisk blanding af tropeliv, kolonitids- og moderne arkitektur. Byrundtur med botanisk have og kulturmuseum\nPå havet mod Vanuatu.\nPort Vila, Vanuatu. Det selvforsynende tropeparadis.\nPå havet mod Ny Kaledonien\nNouméa, Ny Kaledonien. Den perfekte blanding af Frankrig og Sydhavet.\nLifou, Loyalitetsøerne. Et uberørt paradis med rodfæstede sydhavstraditioner.\nPå havet mod Sydney.\nSydney. Byrundtur inkl. Operahuset, havnerundfart og frokost.\nHjemrejse og ankomst til København.\nVi letter fra Danmark med kursen sat mod Stillehavet og Tahiti.\nVi ankommer i dag til Tahiti, den største ø i Fransk Polynesien. Øgruppen opstod efter en række undersøiske vulkanudbrud og udgøres af 118 øer med et samlet areal på 4.167 km² fordelt på et havareal på over 2.500.000 km². Øerne inddeles i fem øgrupper, hvoraf den største er Selskabsøerne med øerne Tahiti, Moorea og Bora Bora, som vi besøger på dette krydstogt. De to hovedsprog er fransk og tahitiansk. I 1842 blev øerne – med den polynesiske befolkning, der er efterkommere fra tilrejsende fra Tonga og Samoa – gjort til fransk protektorat som følge af en intern strid mellem britiske og franske interesser. I 1880 annekterede Frankrig øerne under navnet Fransk Oceanien. Den tiltagende modstand fra polynesiernes side mod kolonistyret førte i 1958 til, at øerne blev omdøbt til Fransk Polynesien, og i 1977 fik området begrænset selvstyre. Den europæiske opdagelse af øen Tahiti tilskrives den engelske søfarer Samuel Wallis, der ankom dertil i 1767. I 1768 lagde franskmanden Louis Antoine de Bougainvilles til på den første franske jordomsejling, og selveste James Cook lagde vejen forbi i 1769 for at gøre krav på Selskabsøerne. Det var forresten Louis Antoine de Bougainvilles skriftlige beretning om sin rejse og den romantiserede skildring af livet på Tahiti, der bidrog til at udbrede den franske filosof Rousseaus forestilling om ”den ædle vilde”. Mange vil nok også nikke genkendende til sammenstillingen af navnene ”Tahiti” og ”Paul Gauguin”. Den franske maler Paul Gauguin, der var dansk gift, boede nemlig på øen 1891-93 og igen 1895-1901 og malede her nogle af sine kendte, farvemættede billeder med polynesiske motiver.\nVi ankommer tidligt om morgenen og starter derfor vores eventyr med at spise morgenmad, inden vi begiver os ud på en orienterende byrundtur. Så snart vores værelser er klar, drager vi mod hotellet og indlogerer os.\nTahiti, Fransk Polynesien. Egne eventyr på Tahiti og ombordstigning Afsejling kl. 18.00\nI Bougainville Park på Tahiti\nVi har morgenen og formiddagen i hovedstaden Papeete, og her kan du selv gå på opdagelse. Efter den lange flyrejse dagen før skal det gøre godt at få fast grund under fødderne – og måske sand mellem tæerne, hvis du er til en afslappende tid på stranden. Hvis du trænger til en dosis grønt, kan du tilbringe noget tid i den lille park Bougainville Park, der byder på tropiske planter, et enormt banyantræ og en buste af Louis Antoine de Bougainville, som parken er opkaldt efter. Du kan også besøge nogle af byens butikker, og hvis du vil have et smukt minde med hjem, var det måske værd at besøge en af de lokale smykkeforretninger, der forhandler verdens mest eksklusive kulturperle – nemlig Tahitiperlen, ofte også omtalt som sort perle. Denne specielle slags kulturperle dyrkes på perlefarme i lagunerne omkring de polynesiske øer, idet tilblivelsen af den smukke perle blandt andet kræver lagunevand med særlige vulkanske mineraler fra havets undergrund. Perlernes form varierer fra helt runde til dråbeformede, og farvespektret changerer fra meget mørk grå, næsten sort, til lysende blegrosa.\nMidt på dagen går vi om bord på vores dejlige krydstogtskib, og efter indtjekningsformaliteterne er der tid til at udforske skibet, som skal være vores hjem de næste mange dage. Vi spiser frokost om bord, og så kan du fortsætte med at gå på opdagelse blandt skibets mange faciliteter, hvile i kahytten eller noget helt tredje. Om aftenen nyder vi den første middag om bord, mens vi stævner ud.\nRaiatea, Fransk Polynesien. Udflugt til Marae Taputapuatea, Polynesiens helligste område Ankomst kl. 08.00, afsejling kl. 18.00\nRaiatea er en laguneø\nRaiatea er en laguneø, som er kendt for sin store skønhed, ældgamle myter og hjemsted for Polynesiens største udendørstempel. Mange mener, at øen udgør det sted, hvor den store polynesiske migration begyndte. En gang i tiden var Raiatea Selskabsøernes religiøse centrum, og øen betragtes som den mest hellige i området. Den er omgivet af et koralrev og er ideel til snorkling og dykning.\nDagens Albatros halvdagsudflugt er en tur på en lokal passagerlastbil til Marae Taputapuatea, som er det allerhelligste område og en del af vores verdenskulturarv (UNESCO). Transporten er simpel og der er ingen aircondition. Turen tager cirka 45 min. hver vej.\nRejselederen drager senere ud på en selvkomponeret spadseretur i byen, hvor alle er velkomne. Det plejer at blive hyggeligt. Tag lidt kontanter med til evt. transport eller andre ”elementer” undervejs). Hør nærmere hos Albatros´ rejseleder ombord. Rejselederen står selvfølgelig også til rådighed med gode forslag og idéer til, hvordan du kan tilbringe dagen, eller du kan tage med på en af skibets udflugter (bestilles og betales direkte på skibet).\nBora Bora, Fransk Polynesien. Heldagsudflugt med outrigger båd til bountystrande, farverige fisk og laguner Ankomst kl. 08.00, afsejling kl. 18.00\nMen det er det, der findes rundt om øen, der virkelig sørger for, at naturskønheden løfter sig til paradisiske højder. Øen omkranses nemlig af en stor krystalklar lagune changerende i alle tænkelige havblå farver, der yderligere omkranses af et stort koralrev. Det er derfor oplagt at lade dagen stå i badetøjets tegn og finde snorkeludstyret frem, når der næsten ikke findes bedre rammer for udforskning af livet under vand eller solbadning på en vaskeægte bountystrand.\nBora Bora ligger cirka 230 kilometer nordvest for Tahiti og har et areal på 29,3 km². Øen menes at være blevet beboet i det 4. århundrede, og i dag lever der omtrent 8.880 mennesker på øen, hvoraf over halvdelen bor i hovedbyen Vaitape, der ligger på den vestlige side. Frem til den franske annektering var Bora Bora et uafhængigt kongedømme, hvis sidste regent var dronning Teriimaevarua III, der blev tvunget til at abdicere. Også Bora Bora har del i krigshistorien, da amerikanske styrker under anden verdenskrig havde base på øen. Takket være amerikanerne blev der bygget en lufthavn, der frem til 1962 var Fransk Polynesiens hovedlufthavn. I 1962 blev det den nyopførte Faa’a International Airport ved Papeete på Tahiti, hvor vi ankom, der overtog den post.\nDagens heldagsudflugt er en bådudflugt med de lokale ”outrigger” både. Vi sejler ud til koralrev og bountystrande. Her skal vi se farverige fisk, pilrokker og hajer i det krystalklare vand. Vi går fra det flotte sand direkte ud i vandet og udforsker livet under vand i ”havets have”. Vi spiser en privat frokost i det fri, på ægte tahitiansk facon. Snorkeludstyr, strandhåndklæder og frokost er inkluderet på denne udflugt. Det bliver en skøn dag på Bora Bora!\nEfter nogle skønne dage i Fransk Polynesien, har vi nu god tid til at slappe af og lære krydstogtskibet at kende. Dagene til søs er er en stor del af rejsen og den helt rigtige måde at opleve livet på et krydstogtskib! Og der er masser at tage sig til: Nyd den skønne, afslappede rytme ombord, og fordøj de mange indtryk fra rejsen i ro og fred. Du kan læne dig tilbage med en bog i en liggestol på dækket eller deltage i nogle af de mange underholdningsarrangementer. Du kan gå en tur i kasinoet, nyde maden og den gode service eller deltage i nogle af de mange aktiviteter, som foregår om bord. Du kan slappe af ved poolen eller snuppe en tur i motionscenteret. Det er også i sig selv en oplevelse at cirkle rundt mellem skibets mange temarestauranter og at se den internationale kabaret. Om aftenen kan du gå i teateret og opleve et af skibets imponerende shows, hvorefter seancen måske skal sluttes af i natklubben?\nPago Pago, Amerikansk Samoa. Samoansk sydhavssocialisme og et lille stykke USA Ankomst kl. 08.00, afsejling kl. 16.00\nSamoa er et de mest fascinerende og traditionsbundne samfund i Sydhavet. Ifølge sagnet er det herfra, at den polynesiske trekant er blevet befolket. Den oprindelige befolkning er antageligt sejlet hertil fra Sydøstasien i store kanoer for mere end 2.000 år siden. Herefter har polynesierne spredt sig til Hawaii i nord, Påskeøen i øst og New Zealand i syd.\nI løbet af historien har Samoa udviklet sit helt eget specielle værdisæt, “f’aaSamoa”, der er baseret på kollektivitet, gæstfrihed, naturalieøkonomi og deling af fælles goder (også kendt som fa’amatai). Dette er en særlig form for sydhavssocialisme mange hundrede år før Marx, som tilsyneladende lever noget længere, selvom pengeøkonomien i de senere år har en stigende indflydelse på samfundsøkonomien. Naturmæssigt er øerne meget frodige takket være den vulkanske oprindelse, der har skabt et kuperet, grønt landskab med lavamarker, vandfald og imponerende kyststrækninger. Turismen er stadig meget begrænset takket være Samoas fjerne beliggenhed. Besøgende vil blive beriget af et stolt, gæstfrit folkefærd, som vil åbne dørene for alle, der er nysgerrige og ønsker at vide noget om den samoanske livsstil. Det eneste samoanere forventer er respekt og en symbolsk gave som eksempelvis en trøje eller noget mad købt i landsbyens forretning.\nSamoa har formået at bevare sin traditionelle levevis takket være begrænset indflydelse udefra.\nDe første opdagelsesrejsende ankom i 1700-tallet og siden kom hvalfangerne i 1800-tallet. Størst indflydelse havde missionærerne, der ankom i begyndelsen af sidste århundrede og udbredte Kristendommen. I dag er den kristne tro fortsat den fremtrædende hjørnesten i samfundet. Som konsekvens af kolonimagternes kamp om øerne blev de i år 1900 delt mellem Tyskland og USA. Den vestlige del tilfaldt tyskerne og blev kaldt Western Samoa. Den østlige del døbtes American Samoa. Den amerikanske del har mærket “civilisationen” på godt og ondt, hvorfor meget af det idylliske er forsvundet til fordel for “American Lifestyle”. Efter Første Verdenskrig blev den vestlige del overdraget til New Zealand, som landet var underlagt indtil selvstændigheden i 1962.\nAmerikansk Samoa har i alt 51.000 indbyggere fordelt på fem større og to mindre øer med et areal på i alt 199 km2, svarende til Washington DC’s størrelse eller lidt mindre end Langeland. Landets eneste egentlige by er hovedstaden Pago Pago med ca. 3.600 indbyggere. Resten af befolkningen bor i mindre landsbyer, der hovedsageligt er beliggende langs kysterne. Den typiske samoanske landsby er karakteriseret af “fales”, som er åbne huse på en stenplatform med træstolper og tage af palmeblade. Mange familier lever hovedsageligt af fiskeri og planteafgrøder fra den kollektive plantage. Afgrøderne er taro (kartoffellignende rodfrugt), kokos, bananer og kakao. Overskudsproduktion sælges på det lokale marked og indtægter anvendes til indkøb af svin, høns og dåsemad med f.eks. kød. Landsbyerne er opdelt i udvidede familier (omfattende hele stamtræet) som lever sammen i et stort fællesskab, der ledes af matai (høvding), som afgør hvem skal have en uddannelse, hvem skal fiske, hvem skal have nye sandaler o.l. Han har praktisk talt hånd og halsret over alle.\nVi lægger til i hovedstaden Pago Pago (udtales Pango Pango). Selve byen er lille og alt er indenfor gåafstand. Husk paraply, da det ofte regner i Pago Pago.\nAlbatros´ rejseleder drager ud på en hyggelig spadseretur i byen. Alle er velkomne og der bør medbringes lidt kontanter med til evt. transport e.l undervejs. Netop i Pago Pago er det lokale marked og det Amerikansk Samoanske museum tæt på skibsterminalen og vil normalt være på det frivillige program. Det er også populært at tage en af de åbne busser til Alega Beach og besøge Tisa’s barfods Tiki bar (strand, tropisk natur og drinks i vandkanten). Rejselederen står selvfølgelig til rådighed med gode forslag og idéer til, hvordan du kan tilbringe dagen, men du kan tage med på en af skibets udflugter (bestilles og betales direkte på skibet).\nDrømmer du også om at kunne komme på en tidsrejse ind i fremtiden? For det er det, vi skal opleve den 20. november 2019 (dag 9) – eller skal vi? Forvirret? Den internationale datolinje er den logiske konsekvens af et paradoks, som den opdagelsesrejsende Antonio Pigafetta var den første til at konstatere i starten af det 16. århundrede. Han var et af de få besætningsmedlemmer, som overlevede Ferdinand Magellans jordomsejling østover, og han gjorde omhyggelige dagbogsnotater under hele rejsen. Da det faldefærdige skib Victoria gjorde landkending på Kap Verde efter næsten tre års rejse i områder langt fra vestlig tidsregning, skrev han i 1522: ”Onsdag den 9. juli sendte vi båden i land efter forsyninger og vi bad vores mænd spørge, hvilken dag det var. De fik at vide, at det var torsdag, hvilket overraskede dem meget, for i vores øjne var det onsdag og vi vidste ikke, at vi var på afveje. Da jeg var ved godt helbred, havde jeg hver dag uden afbrydelse noteret, hvilken dag det var”. Efterfølgende forstod Pigafetta sammenhængen: ”Som vi fik at vide, havde vi ikke lavet nogen fejl, for vi havde altid rejst vestpå, og var vendt tilbage til vores udgangspunkt, som var det samme som solens, hvorfor den lange rejse gjorde, at vi tabte 24 timer”.\nDer er ingen grund til, at datolinjen absolut skal ligge ned gennem Stillehavet, men da det er et af jordens tyndest befolkede områder, giver datolinjen på dette sted kun forvirringen for en ganske lille del af jordens befolkning. I december 2011 mistede ca. 500 mennesker på øgruppen Samoa deres fødselsdag. Samoa lå nemlig øst for datolinjen mens Australien og New Zealand, som er de største handelspartnere, lå vest for datolinjen. Dermed var det fredag i Samoa, når det var lørdag og dermed således weekend i Australien og New Zealand. Det resulterede i en del forvirring og tabte handelsdage. Da den enkelte nation i Stillehavet selv kan fastlægge datolinjen, sløjfede man ganske enkelt den 30. december 2011 på Samoa og sprang ud i fremtiden fra den 29. til den 31. december. Dermed var den imaginære linje flyttet og Samoa hoppet over på den asiatiske side af den internationale datolinje. Vi krydser linjen på vores vej mod vest og springer dermed direkte fra den 20. november til den 22. november 2019.\nLautoka, Viti Levu, Fiji. Kridhvide sandstrande og turkisblåt hav. Ø-rundtur med orkideer i ”den sovende kæmpes have” og udkigspunktet Vuda Ankomst kl. 09.00, afsejling kl. 19.00\nVores Sydhavsodyssé er nu nået til de berømte Fijiøer, som er et kolossalt ørige bestående af 300 små øer spredt over et enormt havområde. I forrige århundrede kaldte man dem for “Kannibaløerne”, og navneændringen er forhåbentlig et udtryk for, at man har fraveget den omtalte uvane …\nVi er nu sejlet til vestkysten af Viti Levu, hvor vi lægger til i Lautoka, Fijis næststørste by. Fijiøerne er om noget berømmet for sine kridhvide sandstrande, der ligger omgivet af smukt, turkisfarvet vand. Hvorfor ikke få denne oplevelse med? Nyd nogle timer på stranden, og top op med en tur på markedet, hvor du kan se de mange lokale tilbud, for eksempel den smukke lokale keramik. Du kan også nyde en kop kaffe eller en drink på en café med bjerget Mount Koroyanitu (1.195 meter) som et malerisk baggrundstæppe.\nCirka ti kilometer sydøst for Lautoka ligger Koroyanitu National Heritage Park, som er et sandt slaraffenland for naturelskere. Her kan man gå på opdagelse i al den naturrigdom, Fiji har at byde på. Du kan også besøge stammelandsbyen Lautoka Abaca, som ligger for foden af føromtalte bjerg, og få et spændende indblik i den lokale kultur og livsstil.\nByen har endvidere en meget fin botanisk have, som bestemt er et besøg værd. Hvis du er i haven omkring middagstid, kan du være heldig at støde på en gartner, der ser det som sin fornemste opgave at fortælle om den lokale flora.\nDagens Albatros halvdagsudflugt er en ø-rundtur med fokus på den vestlige del af øen med særligt ”den sovende kæmpes have” og udkigspunktet ved Vuda i fokus. Mod slutningen af turen tager vi et stop på en af øens smukke strande, så medbring badetøj og håndklæde.\nSuva, Viti Levu, Fiji. En paradisisk blanding af tropeliv, kolonitids- og moderne arkitektur. Byrundtur med botanisk have og kulturmuseum Ankomst kl. 08.00, afsejling kl. 18.00\nOmkring 70 procent af Fijis beboere bor på Viti Levu\nFiji er i dag et eksotisk tropeparadis, hvor man stadig finder et righoldigt og velbevaret kulturliv samt en befolkning, der er kendt for sin store gæstfrihed. Vi lægger til i hovedstaden Suva på den bjergrige ø Viti Levu. Fiji har cirka 750.000 indbyggere, hvoraf omkring 70 procent bor på Viti Levu. Her lever de lokale traditioner i bedste velgående med smukke træudskæringer, tøj og stof lavet af bark, man går på trækul og meget mere. På Fiji Museum, som ligger en lille halv times gang fra havnen, kan du få en smagsprøve på det lokale kulturliv.\nByens arkitektur er en blanding af moderne huse og traditionelle kolonitidsbygninger. Gå en tur gennem de smalle stræder, og glem ikke Cumming Street, hvor du kan træde tilbage i historien og opleve ægte storbystemning – på sydhavsmanér! De 78 parker, blandt andet Takashi Suzuki Gardens og Thurston Gardens, byder på en sand naturrigdom. I sidstnævnte findes der flora fra hele det sydlige Stillehavsområde.\nDagens Albatros halvdagsudflugt er en byrundtur der byder på både kultur og historisk arv. Vi besøger førnævnte botaniske have, samt det tilhørende museum (Fiji Museum). Vi kigger også nærmere på levn fra 2. Verdenskrig ved Bilo kanonbatteriet, der blev bygget som forsvar mod den mulige japanske invasion.\nEfter de sidste par dages oplevelser på Fijiøerne er det nu tid til en velfortjent fridag på havet. Vi kan igen nyde krydstogtet uforstyrret og opleve gourmetmiddagene på en af skibets mange lækre restauranter, gå en tur i teatret, biografen eller på natklub. Måske skal der trænes lidt i motionscentret eller powershoppes i den toldfri butiksarkade. Der er noget for enhver smag.\nPort Vila, Vanuatu. Det selvforsynende tropeparadis. Ankomst kl. 08.00, afsejling kl. 18.00\nØriget Vanuatu ligger mellem New Zealand og Fiji\nVi har nu skiftet ørige til den lille, selvstændige Stillehavsstat Vanuatu, der tidligere hed Ny Hebriderne efter de stormomsuste øer nord for Skotland. Øriget ligger mellem New Zealand og Fiji og består af en halv snes større øer og et halvt hundrede mindre, som tilsammen udgør omkring 12.000 km2 eller godt en fjerdedel af Danmarks areal, når man altså ikke medregner alt vandet mellem de spredte øer.\nI 1830 rummede øriget omkring en million mennesker fordelt på mere end hundrede forskellige sproggrupper. De levede et godt liv, hvor den frodige jord og det rige hav gav dem alt, hvad de behøvede. De var velforberedte på de hyppige cykloner og havde cyklonsikrede afgrøder, som kunne graves op efter selv det værste uvejr, når alt andet var ødelagt. De havde dog den frygtelige uvane at spise hinanden i tide og utide. En tradition, der i henhold til lokale missionærer har ligget dem i blodet – eller i kødet – helt op i vore dage. En missionær beretter om, hvordan han i mange døgn vogtede over sin hustrus grav for at hindre de lokale nambaer i at skænde graven og fortære hendes afsjælede legeme.\nDet har utvivlsomt været en stor og vanskelig opgave at bringe kristendom og civilisation til disse øer, men det mest synlige resultat af europæernes indsats er den helt enorme dødelighed blandt lokalbefolkningen gennem koloniseringens første 100 år. Folketallet faldt fra mere end en million til 35.000 etniske beboere, inden man havde lært at leve med influenza, syfilis, dysenteri og lignende europæiske velsignelser. I dag har befolkningstallet sneget sig op på 270.000 (2016) ni-vanuatuer, som de kalder sig.\nBesynderligt nok tror en ægte ni-vanuatu stadig, at man kun kan dø af alderdom. Når dette alligevel ikke altid er tilfældet, skyldes døden en forbandelse, og den formastelige udpeges ved medicinmandens mellemkomst.\nLandet har så rigelige lokale fødevaremængder, at de ligger og rådner på grund af voldsom overproduktion. I sidste århundrede kunne man sagtens brødføde en million mennesker, så dagens 270.000 indbyggere behøver ikke at mangle mad.\nPå alle disse næringsrige vulkanøer gror kokospalmer, papaja, mango, avokado, vilde æbler, casuarina og en mængde andre nødder, grape og andre citrusfrugter, brødfrugter og figner i så overvældende mængder, at ingen bekymrer sig om at høste dem. Træerne er privat ejendom, men alle kan tage, hvad de skal bruge.\nEn specialist i etnobotanik har fastslået 1.024 genkendelige anvendelser af kystnære planter på Vanuatu. Eksempelvis 113 til medicinsk anvendelse, 21 til gødning, otte til insektmidler, ni til sæber og shampoo og fem som toiletpapir, for nu at nævne de mere kuriøse.\nVanuatu er det typiske idealbillede af et tropisk paradis, der er fuldstændigt selvforsynende og uden sult eller ernæringsproblemer, glad for sin kultur og sine traditioner, uden store truende sygdomme – man har lidt malaria, som man selv kan klare, og enhver ni-vanuatu kan bygge en orkansikker palmehytte, så også de lejlighedsvise orkaner er man verdensmestre i at håndtere.\nRejselederen drager ud på en selvkomponeret spadsere tur i byen, hvor alle er velkomne. Hør nærmere med Albatros rejseleder ombord. Netop i Port Vila plejer det at være en taxa tur til de nærtliggende vandfald med en dertilhørende smuk vandretur i det grønne, som er en del af det frivillige program – regn med, at der går ca. 20 USD til transport per bil i den sammenhæng. Rejselederen står selvfølgelig desuden til rådighed med gode forslag og idéer til, hvordan du kan tilbringe dagen, eller du kan tage med på en af skibets udflugter (bestilles og betales direkte på skibet).\nLifou er berømt for sin skønne natur\nVi tager nu et relativt kort stræk Sydover med kurs mod Ny Kaledonien. Brug dagen på at slappe af, nyde den friske stillehavsluft og gå på opdagelse på skibet, hvor foredrag, danseundervisning og vinsmagninger blot er nogle af de mange fristende tilbud.\nNouméa, Ny Kaledonien. Den perfekte blanding af Frankrig og Sydhavet. Ankomst kl. 08.00, afsejling kl. 18.00\nVi ankommer om morgenen til øgruppen Ny Kaledonien, som ligger mellem Australien og Fiji. Franskmændene overtog Ny Kaledonien fra englænderne i 1853 og omdøbte da alle stednavnene til fransk. Fra 1864 og fire årtier frem blev øerne brugt som straffekoloni for franske straffefanger, men størstedelen af befolkningen er efterkommere af den oprindelige befolkning i Ny Kaledonien.\nDen første indvandring i Ny Kaledonien skete for godt 3.000 år siden. De kaldte sig lapita og var meget dygtige navigatører og landbrugere. Landbruget har derfor rødder langt tilbage i tiden og er i dag et eksempel på et ekstremt veludviklet økologisk system, hvor kulturplanterne gensidigt støtter hinanden i komplekse vækstmønstre.\nPolyneserne kom til et par tusinde år senere, da de begyndte at udforske ørigerne i Stillehavet. I dag er begge befolkningsgrupper fuldstændigt sammenblandet såvel genetisk som kulturelt, hvortil kommer en god portion nye indvandrere fra nær og fjern. Alt i alt udgør denne ”lokale” befolkningsgruppe omkring 45 procent af den samlede befolkning. Den næststørste befolkningsgruppe er europæere, der i dag udgør 36-38 procent af befolkningen.\nDe første europæere kom hertil i begyndelsen af 1800-tallet som hvalfangere, der supplerede indkomsten med det værdifulde sandeltræ. Sandeltræet forsvandt, handlen gik i stå, og befolkningen havde ikke megen glæde af de mere og mere provokerende europæere, der til sidst endte i maven på pouma-stammen. En god gammel tradition, der har levet i bedste velgående på mange af øerne langt ind i det 20. århundrede. Efter besætningen på det amerikanske skib Cutter blev ædt i 1849, erobrede Frankrig øerne og gjorde dem til officiel fransk koloni i 1853. Frankrig anvendte, på samme vis som England, de nye områder som straffekoloni. Lokalbefolkningen fik derimod lov til at tjene som slaver både på de lokale plantager og på Fiji og Vanuatu til langt op mod vor tid, hvor det egentlige slaveri blev afløst af en apartheid-lovgivning, der ikke stod tilbage for den tidligere sydafrikanske. Mange europæiske sygdomme var den sidste faktor i udligningen af befolkningsgruppernes st\nHavet omkring Ny KaIedonien er ikke blot hjemsted for tropefisk og havskildpadder, men her ligger også et af verdens største koralrev. 15.000 km² af havet omkring øerne kom i 2008 på UNESCO’s liste over verdens naturarv.\nVi gør landgang i hovedbyen Nouméa, som ligger på sydkysten af den største ø, Grande Terre.\nHer møder vi den perfekte blanding af Frankrig og Sydhavet. I supermarkederne kan du købe franske varer, og på restauranterne kan du drikke god fransk vin i gåafstand fra palmer og eksotiske bountystrande.\nTag en slentretur gennem byen, og stop ved den charmerende lille plads, Place des Cocotiers, som er flankeret af blomstrende træer. Markedet ved Baie de la Moselle har åbent hver dag, og her kan du smage eksotisk frugt og se på lokalt kunsthåndværk. Nyd også udsigten til havet fra strandpromenaden Pierre Vernier. Hvis du vil endnu tættere på stranden, er der mange muligheder for skøn strandforkælelse, for eksempel på Anse Vata, Baie des Citrons eller Pointe Magnin.\nMen Nouméa er andet end sand og shopping. På Det Territoriale Museum og Nouméas bymuseum kan du se melanesisk arkitektur og håndværk og høre om områdets og byens historie. Samtidskunst fra regionen kan beundres på Tjibaou Kulturcenter, der er tegnet af ingen ringere end arkitekten Renzo Piano, som står bag museumsbygninger overalt i verden, blandt andet Pompidoucenteret i Paris.\nVil du nyde udsigten over den fine by, kan du stige op i tårnet i den smukke St. Joseph-katedral, som blev bygget i nygotisk stil i 1887. Afslut eftermiddagen med en god café au lait på en fortovscafe, og få den sidste stemning med fra Sydhavets Paris, inden skibet igen stævner ud mod nye horisonter.\nRejselederen drager igen ud på en selvkomponeret spadsere tur i byen, der plejer at være hyggelig, og hvor alle er velkomne. Tag lidt kontanter med til evt. transport eller andre mindre omkostninger undervejs. Hør nærmere med Albatros rejseleder ombord. Rejselederen står selvfølgelig også til rådighed med gode forslag og idéer til, hvordan du kan tilbringe dagen. Du kan også tage med på en af skibets udflugter, der bestilles og betales direkte på skibet.\nLifou, Loyalitetsøerne. Et uberørt paradis med rodfæstede sydhavstraditioner. Ankomst kl. 07.00, afsejling kl. 16.00\nI dag venter der endnu en sand Sydhavsperle! Loyalitetsøerne er en provins under Ny Kaledonien og består af en håndfuld sparsomt beboede øer, der ligger cirka 100 kilometer øst for Ny Kaledonien. Loyalitetsøerne blev opdaget af engelske handelsskibe sidst i 1700-tallet, og englænderne navngav øerne til ære for lokalbefolkningen, som de fandt ærlige og behagelige at omgås.\nLoyalitetsøerne er på mange måder stadigvæk uberørte af masseturismen, og lokalbefolkningen – blandt andet på øen Lifou, som vi besøger i dag – lever stadig et liv, hvor klanen og gamle rodfæstede traditioner er centrale omdrejningspunkter. Netop derfor får man som besøgende her en helt særlig fornemmelse af at være med blandt pionererne. Lifou er berømt for sin skønne natur. Øens indre er dækket af frodig, grøn skov, mens kysten veksler mellem små, ”hemmelige” strande, laguner, huler og imponerende kalkstensklipper. Melder sulten sig, mens du er i land, er det oplagt at prøve det lokale køkken, hvor hummer, krabbe og andet godt fra havet er blandt favoritterne på menukortet.\nLifou er en af de mange atoller, der udgør en del af af et af verdens største koralrev, og er en del af UNESCO’s verdensnaturarv under navnet: The Lagoons of New Caledonia (Reef Diversity and Associated Ecosystems, 2008). Lifou var oprindeligt en atol omkring en nedsunket vulkan, der blev løftet op over overfladen af tektonisk aktivitet for omkring to millioner år siden. Koralrevet og øerne heri har ligeledes udviklet sig meget isoleret fra eksempelvis Great Barrier Reef 1.500 kilometer væk, og meget af det, vi ser, er derfor unikt. I området er der hvaler, dugong’er (søkøer), pelssæler og et rigt og endemisk fugleliv.\nDagen er til fri disposition, men rejselederen drager ud på en selvkomponeret spadseretur i byen, hvorpå alle er velkomne. Tag lidt kontanter med på turen til evt. transport eller andre småudgifter undervejs. Rejselederen står selvfølgelig også til rådighed med gode forslag og idéer til, hvordan du kan tilbringe dagen, og du kan også tage med på en af skibets udflugter (bestilles og betales direkte på skibet).\nVores sidste dage på havet indbyder til ro og afslapning. Mens kursen er sat syd-sydvest mod Sydney, er der rig mulighed for at nyde dagene i dit helt eget tempo og drage fordel af de mange faciliteter om bord på skibet.\nSydney. Byrundtur inkl. Operahuset, havnerundfart og frokost. Ankomst kl. 07.00\nVi er nået til vejs ende på krydstogtet, og tidligt om morgenen er vi ankommet til Sydney, når skibet lægger til kaj ved det australske fastland. Efter morgenmad på skibet går vi fra borde. I dag står programmet på den store byrundtur. Vi kommer blandt andet forbi finanskvarteret, der ligger som en enklave af supermoderne højhuse lige ned til vandet på sydsiden af den enorme stålbro Sydney Harbour Bridge. Broen forbinder på flotteste vis den sydlige og nordlige del af byen.\nVi ser også Sydneys smukke togstation, anlagt midt i 1800-tallet, og begiver os ind i livlige Chinatown. Her møder vi et farverigt miks af asiatisk kultur med et summende folkeliv, hyggelige restauranter og masser af små, velassorterede butikker, der rummer et eksotisk varelager af alt fra naturmedicin til tøj, potter, pander og kinesiske madvarer. Ud af Sydneys 4,2 millioner indbyggere er kun to tredjedele født i Australien, hvilket taler sit eget tydelige sprog om de mange immigranter, der har slået sig ned her i Australiens største kulturelle smeltedigel.\nEndvidere tager vi på opdagelse i hyggelige The Rocks, som er den ældste bydel i Sydney, lige ved foden af Sydney Harbour Bridge. Da det første hold engelske straffefanger kom til Australien i 1788, var det netop her i The Rocks, de første huse blev bygget. Området har derfor stor historisk betydning, ikke blot for Sydney, men for hele Australien.\nOg så er der strandene! Australien har mere end 10.000 strande, og en af de mest berømte er Sydneys Bondi Beach, som vi også ser på dagens byrundtur. Her flokkes Sydney-beboerne for at svømme, surfe, solbade og – ikke mindst – kigge på mennesker. Efter et lille indblik i den australske strandkultur kører vi tilbage til selve Sydney, som vi nu skal opleve fra søsiden på en spændende havnerundfart. Mens vi cruiser gennem Sydney,\nnyder vi en dejlig frokost om bord. Vi står af ved Operahuset, byens verdensberømte vartegn, tegnet af den danske arkitekt Jørn Utzon. Med sine karakteristiske hvide tagbuer minder Operahuset om et skib for fulde sejl og symboliserer dermed på bedste vis livet i Sydney, som i høj grad leves i og omkring den smukke naturskabte havn. Vi får en rundvisning i Operahuset, der siden sin indvielse i 1973 har været ramme om nogle af landets største musik- og teaterbegivenheder.\nSidst på eftermiddagen tager vi til hotellet. Resten af dagen er til fri disposition, og du kan jo meget passende lade maven og smagsløgene komme på delikat udflugt blandt byens mange afvekslende køkkener. I Sydney kan man så let som ingenting spise sig jorden rundt inden for en ganske lille radius.\nSydney, Australien. Sydney, Australien. Tid på egen hånd og hjemrejse.\nFormiddagen er øremærket egne oplevelser. Nyd for eksempel nogle timer på stranden, eller udforsk den gamle bydel The Rocks yderligere. Herfra kan du tage den smukke tur over Sydney Harbour Bridge på gåben – en gåtur på omkring 30 minutter. Skal den æstetiske sans stimuleres, kan du også tilbringe formiddagen omgivet af australsk og international kunst på Sydneys Museum of Contemporary Art. Eller hvad med en gåtur i den skønne botaniske have Royal Botanic Gardens, hvorfra der er udsigt til Operahuset og havnen?\nEfter et par timer på egen hånd, så kører vi til lufthavnen for at starte vores hjemrejse.\nTillæg for indvendig enkeltkahyt kat. IF: kr. 22.998,-\nTillæg for udvendig enkeltkahyt med vindue kat. OF: kr. 31.998,-\nTillæg for udvendig enkeltkahyt med balkon kat. BB/BC: kr. 45.998,-\nTillæg for udvendig dobbeltkahyt med vindue kat. OF: kr. 4.498,-\nTillæg for udvendig dobbeltkahyt med balkon kat. BB/BC: kr. 11.498,-\nFly København – Papeete og Sydney - København med mellemlandinger og evt. teknisk mellemlanding.\nUdflugter: Byrundtur i Papeete, bus/bådudflugt på Bora Bora med snorkling og frokost, udflugt til Marae Taputapuatea på Raiatea, udflugt til ”Den sovende kæmpes have” på Lautoka, udflugt til Fijis kultur og historiske landemærker i Suva samt byrundtur i Sydney inkl. Havnerundfart.\n1 nat på turistklassehotel i Papeete i delt dobbeltværelse med morgenmad\n1 nat på turistklassehotel i Sydney i delt dobbeltværelse med morgenmad\n16 nætters krydstogt med Norwegian Jewel i delt indvendig dobbelkahyt\nDrikkepenge på krydstogtskibet (ca. kr. 1.250,- pr. person)\nPremium All Inclusive drikkepakke på krydstogtskibet (se beskrivelse nedenfor)\nHavneskatter (ca. kr. 1.040,- pr. person)\nWi-Fi ombord (60 minutter per person, per rejse)\nESTA - Indrejsetilladelse til USA (ca. USD 14,-)\nDrikkepenge til lokalguider og chauffører (ca. USD 30,- i alt).\nUdvendig kahyt med vindue på dæk 4. Kahytterne har to enkeltsenge eller en dobbeltseng. Der findes hårtørrer, aircondition og naturligvis bad og toilet.\nPå et krydstogt med Norwegian Cruise Lines er der frihed til at klæde sig, som man vil. Det er ikke nødvendigt at tjekke i det daglige krydstogtprogram, som det oftest er på andre krydstogter, hvilken påklædning der anbefales til aftenens arrangement. Pæn og uformel påklædning er alt, der kræves. For ikke at udelukke sig selv fra deltagelse i specielle arrangementer anbefaler vi dog, at garderoben omfatter jakkesæt eller smoking og lang kjole, da der i løbet af krydstogtet afholdes et par specielle arrangementer i udvalgte saloner og restauranter. Jeans, shorts, T-shirt og badetøj accepteres ikke i restauranterne efter kl. 17.30.\nMalaria og malariaforebyggelse (Vanuatu)\nI Vanuatu er et såkaldt højrisikoområde for malaria, og det anbefales, at man ved rejse i dette område tager malariaforebyggende medicin (Malarone eller Doxycyklin). Og man skal ligeledes være meget omhyggelig med at forebygge mod myggestik ved at bruge myggespray med DEET eller AUTAN.\nVores knap 3.500 sømil lange togt dækker et område vel inde i den tropiske zone, hvor temperaturerne aldrig kommer under 20 grader og sjældent over 28. Som så ofte i troperne, kan vi forvente regnskyl næsten hver dag, men regn efterfølges lige så pludselig af solen, og det bedste ”regntøj” vil være en paraply (se pakkeliste). Vi sejler ud af troperne når vi sætter kurs mod Sydney. De fremherskende vinde i denne periode er svage passatvinde fra øst-nordøst. Men vi sejler på verdens største ocean, og selvom skibet er udstyret med stabilisatorer, kan det ikke udelukkes, at det kan rulle noget. Vi anbefaler, at søsygetabletter eller søsygeplastre medbringes, hvis man har tendens til søsyge. Skibets reception har en desuden et lager af tabletter. På Danmarks Meteorologiske Instituts hjemmeside, www.dmi.dk , kan du finde vejrudsigter fra stort set hele verden.\nI Papeete (Tahiti) og på Bora Bora ligger temperaturerne typisk mellem 20 til 27 grader i november med gode chancer for skydække, mens der på havet kan blæse en frisk vind. I Sydney er det til gengæld lidt køligere med en middeltemperatur på 16-23 grader.\nForvent ikke at finde engelsksprogede bøger i særlig stort omfang i Tahiti og resten af Sydhavsøerne (med undtagelse af måske Pago Pago). Om bord på skibet findes der godt nok et lille bibliotek, men ikke noget særligt salg af bøger. Det bedste er at medbringe relevant litteratur hjemmefra.\nFransk Polynesien er 12 timer efter dansk tid. Amerikansk Samoa er 13 timer efter dansk tid. Fijiøerne er 10 timer foran dansk tid. Vanuatu, Ny Kaledonien og Loyalitetsøerne er 9 timer foran dansk tid. Sydney er 8 timer foran dansk tid.\nEsta - Indrejsetilladelse i USA\nDet er noget helt særligt at rejse til fjerntliggende egne, særligt nogle så små som Tahiti. Det er dog kun få forundt, og derfor er der ikke lige så bredt et udvalg af flyselskaber der kan levere sådanne rejser. Vi har gjort vores bedste for at finde en god løsning. Vi får normalt bekræftet vores flyruter cirka 10 måneder før afrejse.\nPå rejser som denne vil der være mellemlandinger under vejs samt evt. en teknisk mellemlanding på både ud- og hjemrejse.\nRated 5 out of 5 by Steen M from Eksotisk krydstogt til Sydhavs øerne Hvem drømmer ikke om at se øerne i det sydlige Stillehav? Denne rejse er enhver globetrotters drøm. Tahiti, Bora Bora, Pango Pango, Fiji +++ og så med endestation i Sydney. Prikken over Iet. Bozena er en fantastisk god rejseleder og godt selskab.\nRated 4 out of 5 by Findus13 from En dejlig oplevelse En berigende rejse. Vores rejseleder var uforlignelig god, hjælpsom og vidende og dybt engageret.\nRated 4 out of 5 by Christian Probst from Glimrende rejseoplevelser på Sydstillehavets paradisøer Rejsen var spændende. Vores rejseleder "BOZ" sørgede på udmærket vis for alt det praktiske.\nloc_da_DK, sid_PFCOC01, prod, sort_[SortEntry(order=RELEVANCE, direction=DESCENDING)]\n17:57:25 | 1.86 | da-DK | NMT-WEB-119


Om SAMS-seminar 2011\nOm SAMS-seminar 2011\tSå kan du lære det\nSammenslutningen af Kommunikations- og Mediestuderende (SAMS) slår den 2.-3. april 2011 dørene op for et kombineret seminar og workshop. Temaet er nytænkende kommunikation og mediestrategi.\nNye kommunikative strømninger\nIgennem de sidste fem år er platformen for kommunikation og mediestrategi vokset i hidtil usete retninger. Midler som virale kampagner, events og happenings er ikke længere særsyn, men en integreret del af mange virksomheders markedsføring, og nye kommunikationskanaler kommer stadig til. Definitionen, af hvad "god kommunikation" består af, og hvordan den udføres, er altså i forandring. Resultatet er, at et nyt kommunikationsparadigme er ved at komme op til overfladen.\nDette års SAMS-seminar tager pulsen på netop de nye strømninger indenfor strategisk kommunikation, kampagneplanlægning og innovativ mediestrategi. Målet er at give dig et øjebliksbillede af, hvordan det strategiske mediebillede ser ud lige nu - samt hvor, det er på vej hen. Samtidig skal du - som noget nyt - have lov til selv at få fingrene godt ned i selvsamme strømninger. Teori og praksis forenes med andre ord i et kombineret seminar med workshop i IT-huset Katrinebjerg.\nTeori og praksis i velgørende forening\nTitlen på årets seminar er: SÅ KAN DU LÆRE DET, og netop det varsler en ny æra for SAMS-seminar, der tidligere har været baseret på teoretiske oplæg. Seminariet forsøger derfor i år at forene et teoretisk grundlag med praktisk udførsel.\nUdover at give dig en teoretisk indførelse i seminarets emne, vil der også tilføjes en "hands on" dimension i form af en workshop. Seminarets deltagere vil dermed få mulighed for at prøve deres kreativitet og nyerhvervede teoretiske redskaber af på konkrete kommunikative cases. Sidstnævnte leveres af en række velgørende organisationer, som i skrivende stund står overfor en kommunikativ udfordring. De ideer, der præsenteres, af seminarets deltagere, med andre ord dig, går dermed til et godt formål, samtidig med, at du får en forsmag på virkelighedens verden.\nWorkshoppen er i samarbejde med\nNy struktur på Aarhus Universitet